Aalborgs Stifts Adresseavis, 1826-07-04
Det behagede Hs. Majestæt at aftræde hos Hr. Amtsforvalter Skierbek, hvor de fornødne Anstalter vare trufne til den høje Gjæsts Modtagelse. Om Aftenen var hele Byen smukt illumineret. Paa Torvet, ligeover for Hans Majestæts Sovegemak, var opreist en 30 Fod høi Støtte med Transparent, hvori en Engel forestilledes at svæve ned af Skyerne, i Haanden en Krands, der omslyngede tvende for Danmark kjære Navne Frederik og Vilhelmine. Desuden vare paa flere Steder i Byen Transparenter med Hentydning paa det høje Pars Forlovelse, ligesom Enhver af Borgerne bestræbte sig for at smykke Byen paa det Skjønneste til denne Festlighed. Ligeledes var ogsaa Amtsforvalter Skierbeks Have, der her i Egnen formedelst sin Størrelse og Skjønhed ansees som en Sjeldenhed, meget smukt illumineret. Jsær udmærkede sig en meget lang Linde=Allee, behængt med 3 Rader couleurte Lamper, ved Enden af hvilken paa en Forhøining var anbragt et Alter med DD. MM. Kongens og Dronningens forenede Navnetræk i Transparent. Saavel i Haven som i alle Byens Gader var hele Natten igjennem en stor Mængde Menneskeer i Bevægelse, der alle toge Deel i denne saa sjeldne Glædesfest. Jkke destomindre vedligeholdtes dog stedse den bedste Orden. Den følgende Dags Morgen behagede det Hs. Majestæt at eftersee Embedsmændenes Protokoller og dernæst at tage Byens offentlige Anstalter i Øiesyn, saasom: Raadhuset, Kirken, Skolen, Sygehuset &c. Ogsaa lod Hs. Majestæt Borgervæbningen og Brandcorpset præsentere for sig og var saa naadig at bevidne samme sin Tilfredshed. Deres Glæde herover udtrykte Borgerne ved et 3 Gange gientaget Hurra for Hs. Majestæt, hvilket Allerhøistsamme behagede at besvare med et lignende Hurra og med Ønske for Borgernes vedvarende Held. Fra Kl. 1011 gaves Audients til Alle og Enhver, og, efterat samme var endt, behagede det Hs. Majestæt at begive sig til Taffels, hvortil alle Byens og adskillige udenbyes Embedsmænd vare tilsagte. Under Taffelet tillod Kongen at en af Hr. Pastor Hasle forfattet Sang blev afsjunget med Accompagnement af Harpe; hvorpaa Hs. Majestæts Skaal, med Allerhøistsammes Tilladelse, blev udbragt af Verten Amtsforvalter Skierbek, som herved fik Lejlighed til at fremføre det Ønske, Alle i Hjertet nære: at Landet længe maae beholde en saa god Konge. Strax efter Taffelet Kl. 12 Middag fortsatte Hs. Majestæt sin Reise til Viborg. Ved Porten, som Hs. Majestæt skulde passere, var en stor Mængde Mennesker forsamlet, Damer og Cavalerer, Byens Embedsmænd og Borgere, for at bringe den elskede Konge deres Afskedshilsen. Høyriis. Fredagen den 23de og Løverdagen den 24de Juni 1826, blive evig uforglemmelige for Hammerum Herreds Beboere, da vor elskede blide Konge overnattede her paa Gaarden. - Om Aftenen den 23de lidt over Kl. 6 var Monarkens Ankomst. - Med almindelig Jubel og sande Glædesfølelser modtoges Han. - Eieren, Hr. Landmaaler Flensburg, havde med ægte undersaatlig Sindelag Jntet ladet mangle som kunde forherlige denne Fest. - Jgjennem en smagfuld dekoreret Æreport kjørte Hans Majestæt til Borge=Gaarden, hvor 12 hvidklædte med Krandse dekorerede unge Piger af Egnen overrakte Majestæten nogle Velkomst=Stropher, og strøede Blomster for Allerhøistsamme. - 1/2 Time efter Ankomsten var Coufor Egnens Embedsmænd, og strax derpaa fremførtes, efter Kongens befaling, de unge Piger anførte af Krigsraad Fielstrup til allernaadigst Fremstillelse, hvor da Majestæten huldrigt med sin vante Mildhed behagede at modtage en Blomster=Bouquet og de frembudne Kirsebær. Om Aftenen var Gaardens bekjendte skjønne Have smukt dekoreret med couleurte Lamper, ligeledes Æreporten og Jnd gangene. Hele Gaarden samt de nærliggende Gaarde, Jkast Præstegaard, Nyegaard og Remmegaard, hvor en Deel af Hans Majestæts Følge var indlogeret, illuminere des. J Transparenter saaes paa 3de Steder den elskede Konges Navne-Træk, og det Hele fandt megen bifald, ligesom det og af Hs. Majestæt fra Vinduerne til alle Sider blev med særdeles Naade anseet. - Klokken 5 næste Morgen var alt i Virksomhed. Hans Majestæt behagede allernaadigst at promenere i den smagfulde Have. Efter adskillige Arbeiders Tilendebringelse behagede det Hs. Majestæt at meddele privat Audientse, hvor Allerhøistsamme da tillige lod sig forevise Prøver af det i Hammerum Herred forefundne Jern-Erts. - Klokken 7 nærmede Afreisen sig, Hs. Majestæt tillod huldrigst at de ovenmeldte unge Piger, atter fremstillede sig, overrakte Ham og afsang følgende Stropher: Tak ædle Drot at Du gjæsted vor Lyng-Egn nu Fred over Dig!!! Over Din Dannebod! Over Din Æt saa god! Hver Mand ved Thronens Fod! Lev lykkelig, Et enstemmigt Fredrik den Sjette leve og glade Hurraraab tolkede Hjerternes Følelser, Ved den sidste Om kjørsel løde endnu eengang de glade Raab: Den gode Konge leve! og saaledes herskede i alles Bryst den største Glæde over denne Egnen vederfarende Naade. - O gid ofte denne fromme elskede Konge vilde glæde sine taknemmelige Landboere ved sin Nærværelse. Ved Afskeden overleveredes Hr. Flensburg egenhændig af Hs. Majestæt en kostbar med Brillanter besat Gulddaase. Om Eftermiddagen og Aftenen den 24de vare baade de omtalte unge Piger og Egnens Honoratiores indbudne af Hr. Flensburg til glade Forlystelser og Dands, hvorved den gode Konges Skaablev drukken og Hans Nærværelse festlig ihukommet; Lampe-Jlluminationen blev om Aftenen gjentaget, og intet spart som kunde forherlige Mindet og Festen. Over Nørre-Snede og Hovedgaarden Stougaard ankom Hs. Majestæt til Veile og Løverdag Eftermiddag. Efter Middagstaffelet hos Amtmanden, til hvilket der var indbuden endeel af de fornemste tilstædeværende og herværende Embedsmænd og Honoratiores, tog Hs. Majestæt hen og besaae den nye Havn som anlægges og den under Arbeide værende kostbare Kanal. Paa Raadstuen vare alle til Justitsvæsenets Told-Amtstue= og Branddirectørvæsenet hørende Embedsprotokoller og Regnskaber henbragte til allernaadigst Eftersyn. Byen var om Aftenen meget smukt ilumineret. Over Raadstuedøren var anbragt i smagfuldt Transparent: En Skjoldmøe paa en Søile, som i sin venstre Haand holdt et Skjold, hvorpaa var malet Veile Vaaben, og i den høire Haand et Stykke oprullet Papiir, hvorpaa man læste: "Liden Stad glimter ikkun svagt, men dens Borgertroskab, for den bedste Konge, luer højt." Hos Stadshauptmanden var i aabne Vindueskarme anbragt F. og M., og bag ved hvert Bogstav bevægede sig en glimrende Stjerne; imellem Bogstaverne var et Springvand, der saaes springe imellem grønne Fletninger. Hos Byfogdens saaes i smukt Transparent tvende Steder de Ord: Kongen er her, Held Dig, Alle frydes. Landets Fader.